

**REPUBLIKA HRVATSKA**

**Dubrovačko-neretvanska županija**

**Upravni odjel za zaštitu okoliša i komunalne poslove**

**KLASA: 351-01/22-01/01**

**URBROJ: 2117-09/1-22-10**

Na temelju članka 17. stavka 2. Uredbe o informiranju i sudjelovanju javnosti i zainteresirane javnosti u pitanjima zaštite okoliša ("Narodne novine", br. 64/08) Upravni odjel za zaštitu okoliša i komunalne poslove Dubrovačko-neretvanske županije obavještava javnost i zainteresiranu javnost o upućivanju na

**JAVNU RASPRAVU**

**STUDIJE O UTJECAJU NA OKOLIŠ**

**LUKE NAUTIČKOG TURIZMA PLOČE,**

 **DUBROVAČKO-NERETVANSKA ŽUPANIJA**

1. Odluku o upućivanju na javnu raspravu Studije o utjecaju na okoliš luke nautičkog turizma Ploče, Dubrovačko-neretvanska županija, u daljnjem tekstu: Studija, donijelo je Ministarstvo gospodarstva i održivog razvoja 18. svibnja 2022. te prema zamolbi za pravnu pomoć javnu raspravu o Studiji koordinira i provodi Upravni odjel za zaštitu okoliša i komunalne poslove Dubrovačko-neretvanske županije.
2. **Javna rasprava o Studiji trajat će 30 dana, u vremenu od 15. srpnja 2022. do 16. kolovoza 2022.**
3. Mjesto održavanja javnog uvida u Studiju je u službenim prostorijama Grada Ploča u Pločama, Trg kralja Tomislava 23, Ploče, svakog radnog dana od 9:00 –12:00 sati. Na mjestu javnog uvida bit će izložena cjelovita Studija i netehnički sažetak Studije te knjiga primjedbi. Informacija o javnoj raspravi, cjelovita Studija te netehnički sažetak Studije bit će danom početka javne rasprave objavljeni na internetskim stranicama Ministarstva gospodarstva i održivog razvoja.
4. **Javno izlaganje o Studiji održat će se u četvrtak, 21. srpnja 2022. u 16:00 sati, u prostorijama Pučkog otvorenog učilišta Ploče, Gračka 2, 20340 Ploče.**
5. Pisana mišljenja, prijedloge i primjedbe na Studiju, javnost i zainteresirana javnost može upisati u knjigu primjedbi na mjestu javnog uvida ili u pisanom obliku dostaviti na adresu: Dubrovačko-neretvanska županija, Upravni odjel za zaštitu okoliša i komunalne poslove, Vukovarska 16, 20000 Dubrovnik, u tijeku roka predviđenog za javnu raspravu.
6. Primjedbe i prijedlozi koji ne budu dostavljeni u roku i ne budu čitko napisani neće se uzeti u obzir u pripremi izvješća o javnoj raspravi.

 PROČELNIK

 Miho Baće